મીન : તા 26 અને 27 દરમિયાન આપ નકારાત્મક અને ઉદાસ રહેશો. આપનામાં ચિડિયાપણું રહેશે. આપના વર્તનમાં આવેશ અને ઉગ્રતાના કારણે નવા શત્રુ ઉભા થઈ શકે છે. કામમાં અતિ વ્યસ્તતાના કારણે થાક અનુભવશો. આપની પડખે ઉભા રહેતા મિત્રો પણ આપની નિંદા કરશે. કોઈ વ્યક્તિની મુલાકાતથી આપને નુકસાન થઇ શકે છે. આપ કોઈ કામ કરી નહીં શકો. જે કાર્યમાં હાથ નાખશો એમાં નિષ્ફળતા મળશે. તા 28, 29 અને 30 દરમિયાન આપ આત્મચિંતન કરશો. આપના વિચારો સકારાત્મક રહેશે. ભાગ્ય પણ સાથ આપશે. આપ આત્મવિશ્વાસથી આગળ વધશો. પરિવારનું અને પરિવારની જરૂરિયાતનુ પૂરું ધ્યાન રાખશો. આપ વિદેશ વ્યાપાર સાથે જોડાયેલ હશો તો સમય લાભદાયી રહેશે. નોકરિયાતોને જન્મભૂમિથી દૂર સારી તક મળી શકે છે. તા 31 અને 1 દરમિયાન ઘર માટેના જરૂરી સામાનની ખરીદી કરશો. આપ સંવેદનશીલ રહેશો. સમય સારા કાર્યોમાં પસાર થશે. આપ આરામ કરવાનું પસંદ કરશો. આપનો વ્યવહાર સંયમી રહેશે. આપ સમયનો પૂરો લાભ ઉઠાવશો. આપની તંદુરસ્‍તી જળવાશે પરંતુ ઘરના સભ્યોના સ્વાસ્થ્ય અંગે થોડી દોડધામ રહેશે. અનિદ્રાના કારણે આપનો સ્વભાવ થોડો ચીડિયો બની જશે. તેથી ક્રોધ અને વાણીને અંકુશ રાખશો તો મનદુ:ખના પ્રસંગ ઊભા નહીં થાય. ધન લાભ મળશે અને સામે જરૂરિયાત મુજબ જ ખર્ચ થશે માટે આપની આર્થિક સ્થિતિ એકંદરે સંતુલિત રહેશે. નોકરિયાતવર્ગને ફાયદો થશે. ઓફિસમાં આપની વિરુદ્ધ કાવાદાવાઓ કરનારા હવે ફાવી શકશે નહીં.